b'\n_START_ARTICLE_\nOsnovna \xc5\xa1ola Alojzija \xc5\xa0u\xc5\xa1tarja\n_START_PARAGRAPH_\nOsnovna \xc5\xa1ola Alojzija \xc5\xa0u\xc5\xa1tarja je prva zasebna rimskokatoli\xc5\xa1ka osnovna \xc5\xa1ola v Sloveniji, ki jo je ustanovila Nad\xc5\xa1kofija Ljubljana. Ustanovljena je bila leta 2007 in deluje v okviru Zavoda sv. Stanislava. Njena prva ravnateljica je dr. Marina Rugelj.\n_START_SECTION_\nNastanek \xc5\xa1ole\n_START_PARAGRAPH_\nIdeja o ustanovitvi katoli\xc5\xa1ke osnovne \xc5\xa1ole v Sloveniji je bila \xc5\xbeiva \xc5\xbee dalj \xc4\x8dasa. 1. septembra 2007 je ljubljanski nad\xc5\xa1kof Alojz Uran v Zavodu sv. Stanislava ustanovil \xc5\xa1esto enoto zavoda Osnovno \xc5\xa1olo Alojzija \xc5\xa0u\xc5\xa1tarja, ki nosi ime po nekdanjem ljubljanskem nad\xc5\xa1kofu Alojziju \xc5\xa0u\xc5\xa1tarju. Istega dne je za ravnateljico imenoval Marino Rugelj, profesorico matematike na \xc5\xa0kofijski klasi\xc4\x8dni gimnaziji._NEWLINE_Pouk za otroke, ki bodo obiskovali prvi, drugi in tretji razred devetletke, se je v novi \xc5\xa1oli za\xc4\x8del 1. septembra 2008.'